3.7.2023
SL
Uradni list Evropske unije
C 235/11
Vprašanji za predhodno odločanje: 1.
Ali združitev več oseb v enega davčnega zavezanca na podlagi člena 4(4), drugi pododstavek, Direktive 77/388/EGS (1) pomeni, da storitve, opravljene med temi osebami za plačilo, niso predmet davka na dodano vrednost v smislu člena 2, točka 1, te direktive? 2.
Ali so storitve, opravljene med temi osebami za plačilo, v vsakem primeru predmet davka na dodano vrednost, če prejemnik storitve nima pravice do odbitka vstopnega davka (ali jo ima le delno), saj sicer obstaja tveganje davčnih izgub?
(1)
Šesta direktiva Sveta 77/388/EGS z dne 17. maja 1977 o usklajevanju zakonodaje držav članic o prometnih davkih – Skupni sistem davka na dodano vrednost: enotna osnova za odmero (UL 1977, L 145, str. 1).
Predlog za sprejetje predhodne odločbe, ki ga je vložilo Amtsgericht Lörrach (Nemčija) 23. marca 2023 – v zapuščinskem postopku P. M. J. T., Erblasser (Zadeva C-187/23, Albausy (1)) (2023/C 235/16) Jezik postopka: nemščina Predložitveno sodišče Amtsgericht Lörrach Stranke v postopku v glavni stvari Stranke: E. V. G.-T., P. T., F. T., G. T. Vprašanja za predhodno odločanje (a) Ali je treba člen 67(1), drugi pododstavek, točka (a), Uredbe št.
650/2012 (2) razlagati tako, da se nanaša tudi na ugovore, ki so se vložili v samem postopku izdaje evropskega potrdila o dedovanju in jih sodišče ne sme preizkusiti, in torej ne gre samo za ugovore, ki so se vložili v nekem drugem postopku?
(b) Če je odgovor na vprašanje v točki (a) pritrdilen: Ali je treba člen 67(1), drugi pododstavek, točka (a), Uredbe št.
650/2012 razlagati tako, da se evropskega potrdila o dedovanju ne sme izdati, tudi če so bili v postopku za izdajo evropskega potrdila o dedovanju vloženi ugovori, ki pa so se že preizkusili v postopku izdaje potrdila o dedovanju po nemškem pravu?
(c) Če je odgovor na vprašanje v točki (a) pritrdilen: Ali je treba člen 67(1), drugi pododstavek, točka (a), Uredbe št.
650/2012 razlagati tako, da gre pri tem za vse ugovore, tudi če so bili predloženi brez utemeljitve in o tem ni treba izvesti formalnega dokaza?
(d) Če je odgovor na vprašanje v točki (a) nikalen: V kakšni obliki mora sodišče navesti razloge, zaradi katerih je zavrnilo ugovore in izdalo evropsko potrdilo o dedovanju?
(1) (2)
Ime te zadeve je izmišljeno.
Ne ustreza resničnemu imenu nobene od strank v postopku..
Uredba (EU) št.
650/2012 Evropskega parlamenta in Sveta z dne 4. julija 2012 o pristojnosti, pravu, ki se uporablja, priznavanju in izvrševanju odločb in sprejemljivosti in izvrševanju javnih listin v dednih zadevah ter uvedbi evropskega potrdila o dedovanju (UL 2012, L 201, str. 107).
Predlog za sprejetje predhodne odločbe, ki ga je vložilo Landgericht Mainz (Nemčija) 31. marca 2023 – FT in RRC Sports GmbH/Fédération internationale de football association (FIFA) (Zadeva C-209/23, RRC Sports) (2023/C 235/17) Jezik postopka: nemščina Predložitveno sodišče Landgericht Mainz